
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.23/2003, vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.58/2004 privind înfiinţarea Centrului Naţional de Calificare şi Instruire Feroviară - CENAFER, primit cu adresa nr.P.L. x - 495 din 6 septembrie 2004.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

                Nr.23/143/2004

RAPORT

asupra proiectului de Lege pentru aprobarea Ordonanţei Guvernului nr.58/2004 privind înfiinţarea 

Centrului Naţional de Calificare şi Instruire Feroviară - CENAFER



În conformitate cu Regulamentul Camerei Deputaţilor, modificat şi completat prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, cu nr.P.L.x-495 din 6 septembrie 2004, pentru avizare şi dezbatere şi fond, cu proiectul de Lege pentru aprobarea Ordonanţei Guvernului nr.58/2004 privind înfiinţarea Centrului Naţional de Calificare şi Instruire Feroviară - CENAFER.



Ordonanţa a fost emisă pentru asigurarea instruirii uniforme a personalului feroviar care concură la siguranţa circulaţiei pe căile ferate, ca urmare a  separării instituţionale a administrării infrastructurii feroviare de operatorii feroviari de marfă şi de călători, precum şi apariţiei operatorilor de transport feroviar care desfăşoară operaţiuni de transport pe infrastructura căilor ferate. În acest sens se propune înfiinţarea Centrului Naţional de Calificare şi Instruire Feroviară - CENAFER, instituţie publică în subordinea Ministerului Transporturilor, Construcţiilor şi Turismului prin preluarea personalului de la Centrul de Perfecţionare şi Calificare a Personalului CFR Bucureşti şi a personalului centrelor de calificare din structurile regionale ale Companiei Naţionale de Căi Ferate "CFR" - S.A.



Ordonanţa a fost avizată favorabil de Consiliul Legislativ cu nr.1256 din 30 iulie 2007.



Proiectul de lege pentru aprobarea ordonanţei a fost adoptat de Senat  în şedinţa din 31 august 2004.



Proiectul de lege a fost avizat favorabil de Comisia pentru buget, finanţe şi bănci cu nr.462 din 9 septembrie 2004.



În raport de obiectul de reglementare şi conţinutul său, proiectul de lege face parte din categoria legilor ordinare.



Proiectul de lege a fost dezbătut în şedinţa comisiei din data de 14 septembrie 2004.



La lucrările comisiei au fost prezenţi 22 de deputaţi din totalul de 26 de deputaţi membri ai comisiei.



La dezbateri au participat specialişti din Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât să avizeze favorabil proiectul de lege cu amendamente admise.



Raportul comisiei a fost adoptat în unanimitate.



Potrivit prevederilor Constituţiei României, republicată, proiectul de lege este de competenţa decizională a Camerei Deputaţilor.

A M E N D A M E N T E    A D M I S E

	Nr.

crt.
	Text adoptat de Senat
	Amendamente admise
	Motivaţie
	Camera decizională

	0
	1
	2
	3
	4

	1.
	LEGE

pentru aprobarea Ordonanţei Guvernului nr.58/2004 privind înfiinţarea Centrului Naţional de Calificare şi Instruire Feroviară - CENAFER


	Nemodificat
	
	Camera Deputaţilor

	2.
	Articol unic. - Se aprobă Ordonanţa Guvernului nr.58 din 29 iulie 2004 privind înfiinţarea Centrului Naţional de Calificare şi Instruire Feroviară - CENAFER, adoptată în temeiul art.1 pct.III.1 din Legea nr.291/2004 privind abilitarea Guvernului de a emite ordonanţe şi publicată în Monitorul Oficial al României, Partea I, nr.715 din 6 august 2004.


	Art.I. - Se aprobă Ordonanţa Guvernului nr.58 din 29 iulie 2004 privind înfiinţarea Centrului Naţional de Calificare şi Instruire Feroviară - CENAFER, adoptată în temeiul art.1 pct.III.1 din Legea nr.291/2004 privind abilitarea Guvernului de a emite ordonanţe şi publicată în Monitorul Oficial al României, Partea I, nr.715 din 6 august 2004, 


	
	Camera Deputaţilor


	0
	1
	2
	3
	4

	
	
	cu următoarele modificări şi completări:


	
	

	3. 
	ORDONANŢĂ

privind înfiinţarea Centrului Naţional de Calificare şi Instruire Feroviară - CENAFER


	Nemodificat
	
	Camera Deputaţilor

	4. 
	Art.2. - (1) CENAFER este organismul naţional specializat al Ministerului Transporturilor, Construcţiilor şi Turismului, desemnat să asigure, în principal, formarea-calificarea, perfecţionarea şi verificarea profesională periodică a personalului care efectuează activităţi specifice desfăşurării transportului feroviar în condiţii de siguranţă a circulaţiei, securitate a transporturilor şi de calitate a serviciilor feroviare, precum şi participarea la comisiile de autorizare a personalului cu responsabilităţi în siguranţa circulaţiei rutiere.


	1. Alineatul (1) al articolului 2 va avea următorul cuprins:

Art.2. - (1) CENAFER este organismul naţional specializat al Ministerului Transporturilor, Construcţiilor şi Turismului, desemnat să asigure, în principal, formarea-calificarea, perfecţionarea şi verificarea profesională periodică a personalului cu atribuţii în siguranţa circulaţiei în transportul feroviar, securitatea transporturilor şi calitatea serviciilor feroviare, precum şi participarea la comisiile de autorizare a personalului cu responsabilităţi în siguranţa circulaţiei rutiere.

Dep.Ioan Bivolaru - PSD
	Formarea, perfecţionarea şi verificarea profesională se realizează numai pentru personalul cu atribuţii în siguranţa circulaţiei.
	Camera Deputaţilor

	5. 
	Art.3. - CENAFER se finanţează din venituri proprii, constituite, în principal, din tarifele prevăzute pentru activităţi specifice.


	2. Articolul 3 va avea următorul cuprins:

Art.3. - CENAFER se finanţează, în principal, din venituri proprii constituite din tarifele prevăzute pentru activităţi specifice şi din alte surse atrase.

Dep.Ioan Bivolaru - PSD

Dep.Aurelia Vasile - PSD


	Corelare cu prevederile art.7.
	Camera Deputaţilor

	6. 
	Art.4. - Patrimoniul iniţial al CENAFER se constituie prin preluarea activului şi pasivului Centrului de Perfecţionare şi Calificare a Personalului CFR Bucureşti şi a Centrelor de Calificare din structurile regionale ale Companiei Naţionale de Căi Ferate "C.F.R." - S.A., conform datelor din bilanţul contabil al acesteia încheiat la data de 31 decembrie 2003.

 
	3. Articolul 4 va avea următorul cuprins:

Art.4. - Patrimoniul iniţial al CENAFER se constituie prin preluarea activului şi pasivului Centrului de Perfecţionare şi Calificare a Personalului CFR Bucureşti şi a Centrelor de Calificare din structurile regionale ale Companiei Naţionale de Căi Ferate "C.F.R." - S.A., conform datelor din ultimul bilanţ contabil al acesteia încheiat până la data preluării.

Dep.Ioan Bivolaru - PSD

Dep.Aurelia Vasile - PSD


	Precizare necesară.
	Camera Deputaţilor

	7. 
	Art.7. - Cheltuielile de investiţii necesare pregătirii personalului la nivelul cerinţelor europene, care să asigure integrarea sistemului de transport feroviar al României în sistemul de transport feroviar european se finanţează din venituri proprii, din creditele externe sau interne, contractate în condiţiile legii, nerambursabile sau rambursabile din fondurile proprii sau din alte surse legal constituite.


	4. Articolul 7 va avea următorul cuprins:

Art.7. - Cheltuielile de investiţii necesare pregătirii personalului la nivelul cerinţelor europene, care să asigure integrarea sistemului de transport feroviar al României în sistemul de transport feroviar european se finanţează din venituri proprii, din creditele externe sau interne, contractate în condiţiile legii, nerambursabile sau rambursabile din fondurile proprii şi din alte surse legal constituite.

Dep.Ioan Bivolaru - PSD


	Îmbunătăţire redacţională.
	Camera Deputaţilor

	8. 
	Art.8. - Prestaţiile şi serviciile asigurate de către CENAFER se fac pe bază de tarife, aprobate de Ministerul Transporturilor, Construcţiilor şi Turismului, la propunerea consiliului.


	5. Articolul 8 va avea următorul cuprins:

Art.8. - Prestaţiile şi serviciile asigurate de către CENAFER se realizează pe bază de tarife, aprobate de Ministerul Transporturilor, Construcţiilor şi Turismului, la propunerea consiliului.

Dep.Ioan Bivolaru - PSD


	Îmbunătăţire redacţională.
	Camera Deputaţilor

	9. 
	Art.9. - (1) Personalul CENAFER are calitatea de instructor şi asigură instruirea teoretică şi practică.

(2) Instructorii care asigură instruirea teoretică trebuie să fie absolvenţi ai învăţământului superior de lungă sau scurtă durată, cu diplomă, şi să aibă experienţă în domeniul de referinţă. Instructorii care asigură instruirea practică trebuie să fie atestaţi în conformitate cu reglementările în vigoare.

(3) Pentru desfăşurarea procesului de instruire şi perfecţionare profesională, CENAFER poate folosi, în condiţiile legii, cadre didactice universitare, precum şi alţi specialişti români şi străini.


	6. Articolul 9 va avea următorul cuprins:

Art.9. - (1) Personalul CENAFER are calitatea de instructor care asigură pregătirea teoretică şi practică.

(2) Instructorii care asigură instruirea teoretică trebuie să fie absolvenţi ai instituţiilor de învăţământ superior autorizate, cu studii de lungă sau scurtă durată, după caz, cu diplomă şi să aibă vechimea corespunzătoare în domeniul de referinţă. Instructorii care asigură instruirea practică trebuie să fie atestaţi în conformitate cu reglementările în vigoare.

(3) Pentru desfăşurarea procesului de pregătire şi perfecţionare profesională, CENAFER poate folosi, în condiţiile legii, cadre didactice universitare, precum şi alţi specialişti români şi străini.

Dep.Ioan Bivolaru - PSD

Dep.Aurelia Vasile - PSD


	Precizări necesare.
	Camera Deputaţilor

	10. 
	Art.12. - (1) La încheierea cursurilor de specialitate pentru efectuarea activităţilor cu specific feroviar, se va susţine un examen de absolvire, iar la terminarea cursurilor de perfecţionare profesională se va prezenta şi se va susţine o lucrare de absolvire.


	7. Alineatul (1) al articolului 12 va avea următorul cuprins:

Art.12. - (1) La încheierea cursurilor de pregătire pentru efectuarea activităţilor cu specific feroviar, se va susţine un examen de absolvire, iar la terminarea cursurilor de perfecţionare profesională se va prezenta şi se va susţine o lucrare de absolvire.

Dep.Ioan Bivolaru - PSD

Dep.Aurelia Vasile - PSD


	Pentru uniformitatea termenilor utilizaţi.
	Camera Deputaţilor

	11. 
	______
	8. La articolul 13, după alineatul (2) se introduce alineatul (21) cu următorul cuprins:

(21) Personalul nepreluat se disponibilizează în condiţiile legii.

Dep.Ioan Bivolaru - PSD

Dep.Aurelia Vasile - PSD


	Precizare necesară.
	Camera Deputaţilor

	12. 
	______
	Art.II. - Ordonanţa Guvernului nr.58 din 29 iulie 2004 privind înfiinţarea Centrului Naţional de Calificare şi Instruire Feroviară - CENAFER, publicată în Monitorul Oficial al României, Partea I, nr.715 din 6 august 2004, modificată şi completată prin prezenta lege, se va republica în Monitorul Oficial al României.


	
	Camera Deputaţilor


                                 PREŞEDINTE,                                                                     SECRETAR,

                                   István Antal                                                                        Aurelia Vasile

Expert,

Daniel Bădina

